**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának, Jogi és Társadalmi Kapcsolatok Bizottságának és a Gazdasági és Városstratégiai Bizottságának 2019. április havi rendes ülésére**

**Javaslat a**

**Fogyatékkal Élőket és Hajléktalanokat Ellátó Közhasznú Nonprofit Kft. – vel kötött ellátási szerződés módosítására**

Szombathely Megyei Jogú Város Önkormányzata 2017. december 27. napjától határozatlan időre szóló ellátási szerződést kötött a Fogyatékkal Élőket és Hajléktalanokat Ellátó Közhasznú Nonprofit Kft.-vel az egyes személyes gondoskodást nyújtó szociális ellátások átvállalásáról.

A szóban forgó ellátási szerződés III./2.) pontja rögzíti az Önkormányzat által a Szervezet részére biztosított támogatás éves összegét.

A Közgyűlés az Önkormányzat 2019. évi költségvetéséről szóló rendeletében összesen 120.000.000,- Ft támogatást biztosított a Szervezet számára 2019. évre.

Az éves támogatás összegének meghatározása, valamint ezen túlmenően 2019. évtől a természetes személyek személyes adatainak kezeléséről, védelméről és az adatok szabad áramlásáról szóló adatvédelmi szabályozás (a továbbiakban: GDPR) feladatainak finanszírozására vonatkozóan is szükséges rendelkezni, a változások miatt indokolttá vált a megállapodás módosítása. Ez a rendelkezés a szerződés III. 7.) pontjában került rögzítésre.

 A szerződésben több aktualizálásra is sor került (névváltozás, az Esélyek Házát, nem az intézmény működteti, valamint lakás elő takarékossági szerződés kötését a jogszabály már nem teszi lehetővé). A szerződés II./1.) f) pontja teljes egészében törlésre kerül, mivel az Esélyek Háza átkerült az Alapítványhoz, így nem a FÉHE Kft. működteti.

A szerződés IV. 2.) b.) pontjából a lakás elő takarékossági programmal kapcsolatos rendelkezések törlésre kerülnek, mivel az 1993.évi III.  törvény 112.§ 5. bekezdése előírja, hogy lakás elő takarékossági szerződést csak rehabilitációs intézményben lehet kötni.

A fenti módosítások következtében a 2017. december 27.-én kelt ellátási szerződés hatályát veszti, helyébe a 2019. április 30. napján elfogatott ellátási szerződés lép. Az egységes ellátási szerződés az előterjesztés 1. számú mellékletét képezi.

Kérem a Tisztelt Bizottságokat, hogy a fentiek alapján az előterjesztést megtárgyalni és a határozati javaslatokat jóváhagyni szíveskedjék.

Szombathely, 2019. április „ ”.

 **/: Koczka Tibor:/**

**I.**

**HATÁROZATI JAVASLAT**

**…/2019. (……...) OSzB. sz. határozat**

1. Az Oktatási és Szociális Bizottság Szombathely Megyei Jogú Város Önkormányzatának a Fogyatékkal Élőket és Hajléktalanokat Ellátó Közhasznú Nonprofit Kft.-vel kötött ellátási szerződését az előterjesztés melléklete szerinti tartalommal jóváhagyja.
2. Az Oktatási és Szociális Bizottság felkéri a Közgyűlést, hogy hatalmazza fel a polgármestert arra, hogy Szombathely Megyei Jogú Város Önkormányzatának a Fogyatékkal Élőket és Hajléktalanokat Ellátó Közhasznú Nonprofit Kft.-vel kötött egységes ellátási szerződését a 2019. évi költségvetésben megállapított és elfogadott összeggel aláírja.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője,

Németh Klára, a Fogyatékkal Élőket és Hajléktalanokat Ellátó Közhasznú Nonprofit Kft. ügyvezető igazgatója /

**Határidő:** azonnal (1. pont vonatkozásában)

 2019. május 15. (2. pont vonatkozásában)

**II.**

**HATÁROZATI JAVASLAT**

**…/2019. (……...) JTKB. sz. határozat**

1. A Jogi és Társadalmi Kapcsolatok Bizottsága Szombathely Megyei Jogú Város Önkormányzatának a Fogyatékkal Élőket és Hajléktalanokat Ellátó Közhasznú Nonprofit Kft.-vel kötött ellátási szerződését az előterjesztés melléklete szerinti tartalommal jóváhagyja.
2. A Jogi és Társadalmi Kapcsolatok Bizottsága felkéri a Közgyűlést, hogy hatalmazza fel a polgármestert arra, hogy Szombathely Megyei Jogú Város Önkormányzatának a Fogyatékkal Élőket és Hajléktalanokat Ellátó Közhasznú Nonprofit Kft.-vel kötött egységes ellátási szerződését a 2019. évi költségvetésben megállapított és elfogadott összeggel aláírja.

**Felelősök:** Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

 /a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője /

**Határidő:** azonnal (az 1. pont vonatkozásában)

 2019. május 10. (a 2. pont vonatkozásában)

**II./B.**

**III.**

**HATÁROZATI JAVASLAT**

**…/2019. (……...) GVB. sz. határozat**

1. A Gazdasági és Városstratégiai Bizottság Szombathely Megyei Jogú Város Önkormányzatának a Fogyatékkal Élőket és Hajléktalanokat Ellátó Közhasznú Nonprofit Kft.-vel kötött ellátási szerződését az előterjesztés melléklete szerinti tartalommal jóváhagyja.
2. A Gazdasági és Városstratégiai Bizottság felkéri a Közgyűlést, hogy hatalmazza fel a polgármestert arra, hogy Szombathely Megyei Jogú Város Önkormányzatának a Fogyatékkal Élőket és Hajléktalanokat Ellátó Közhasznú Nonprofit Kft.-vel kötött egységes ellátási szerződését a 2019. évi költségvetésben megállapított és elfogadott összeggel aláírja.

**Felelősök:** Lendvai Ferenc, a Gazdasági és Városstratégiai Bizottság elnöke

 /a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője /

**Határidő:** azonnal (az 1. pont vonatkozásában)

 2019. május 10. (a 2. pont vonatkozásában)